**БАЙГАЛЬ ОРЧИН, АЯЛАЛ ЖУУЛЧЛАЛЫН САЙДЫН ТУШААЛ**

|  |  |  |
| --- | --- | --- |
| 2017 оны 4 дүгээр сарын 03-ны өдөр |  | Улаанбаатар хот |

**Дугаар А/75**

**ЖУРАМ, ЗАГВАР БАТЛАХ ТУХАЙ**

Монгол Улсын Засгийн газрын тухай хуулийн 24 дүгээр зүйлийн 24.2, Амьтны тухай хуулийн 25 дугаар зүйлийн 25.2, 25.3, 25.4, Ховордсон амьтан, ургамал, тэдгээрийн гаралтай эд зүйлийн гадаад худалдааг зохицуулах тухай хуулийн 8 дугаар зүйлийн 8.3 дахь хэсгийг тус тус үндэслэн ТУШААХ нь:

1.Ан амьтан, тэдгээрийн гаралтай түүхий эдийн гарал үүслийн тодорхойлолт олгох, хяналт тавих журам-ыг 1 дүгээр хавсралт, “Ан амьтан, тэдгээриин гаралтай түүхий эдийн гарал үүслийн тодорхойлолтын загвар”-ыг 2 дугаар хавсралт, “Үйлдвэрлэлийн зориулалтаар ан амьтан агнах, барих гэрээний загвар”-ыг 3 дугаар хавсралт, “Ахуйн зориулалтаар ан амьтан агнах, загас барих эрхийн бичгийн загвар”-ыг 4 дүгээр хавсралт, Зэрлэг амьтан, ургамлын аймгийн ховордсон зүйлийг олон улсын хэмжээнд худалдаалах тухай Конвенцийн хавсралтад орсон амьтан, ургамал, тэдгээрийн гаралтай эд зүйлийг экспортлох, импортлох, реэкспортлох зөвшөөрлийн загварыг 5 дугаар хавсралт ёсоор тус тус баталсугай.

2.Ан амьтан, тэдгээриин гаралтай түүхий эдийн гарал үүслийн тодорхойлолт, Ахуйн зориулалтаар ан амьтан агнах, барих эрхийн бичгийг батлагдсан загварын дагуу хэвлүүлж орон нутагт хүргүүлж, хяналт тавьж ажиллахыг Хүрээлэн буй орчин, байгалийн нөөцийн удирдлагын газар /Г.Нямдаваа/-т тус тус үүрэг болгосугай.

3.Энэхүү тушаал батлагдсантай холбогдуулан Загвар батлах тухай Байгаль орчны сайдын 2008 оны 1 дүгээр сарын 22-ны өдрийн 20 дугаар тушаал, “Журам, гарал үүслийн тодорхойлолтын маягт батлах тухай” Байгаль орчин, аялал жуулчлалын сайдын 2009 оны 6 дугаар сарын 26-ны өдрийн 172 дугаар тушаал, “Журам батлах тухай” Байгаль орчин, аялал жуулчлалын сайдын 2012 оны 1 дүгээр сарын 12-ны өдрийн А-24 дүгээр тушаал, “Гэрээний үлгэрчилсэн загвар, хуваарь батлах тухай” Байгаль орчин, ногоон хөгжлийн сайдын 2013 оны 4 дүгээр сарын 03-ны өдрийн А-105 дугаар тушаалыг тус тус хүчингүй болсонд тооцсугай.

САЙД                         Д.ОЮУНХОРОЛ

Байгаль орчин, аялал жуулчлалын сайдын 2017 оны 4 дүгээр сарын 03-ны өдрийн А/75 дугаар тушаалын 1 дүгээр хавсралт

**АН АМЬТАН, ТЭДГЭЭРИЙН ГАРАЛТАЙ ТҮҮХИЙ ЭДИЙН ГАРАЛ ҮҮСЛИЙН ТОДОРХОЙЛОЛТ ОЛГОХ, ХЯНАЛТ ТАВИХ ЖУРАМ**

**Нэг. Нийтлэг** **үндэслэл**

1.1.Энэхүү журмын зорилго нь иргэн, аж ахуйн нэгж, байгууллагын ан агнах, тэдгээрийн түүхий эдийг бэлтгэх, боловсруулах, тээвэрлэх үйл ажиллагаанд төв болон орон нутгийн төрийн захиргааны байгууллагаас хяналт тавих, тэдгээрийн хоорондын харилцааг зохицуулахад оршино.

1.2.Ан амьтан, тэдгээрийн гаралтай түүхий эдийн гарал үүслийн тодорхойлолт /цаашид "тодорхойлолт" гэх/ нь ан амьтан, тэдгээрийн гаралтай түүхий эдийг нийслэл, өөр аймаг, сум тэдгээрийн хооронд тээвэрлэх, худалдахад зохих журмын дагуу агнасан болохыг гэрчилсэн баримт болно.

1.3.Тодорхойлолтыг тухайн жилд Байгаль орчин, аялал жуулчлалын яамнаас баталсан ахуйн болон үйлдвэрлэлийн зориулалтаар агнах агнуурын амьтны нэр, тоо хэмжээний жагсаалтад орсон амьтан, тэдгээрийн гаралтай түүхий эдэд ан агнах эрхийн бичиг, гэрээг үндэслэн олгоно.

1.4."3эрлэг амьтан ба ургамлын аймгийн ховордсон зүйлийг олон улсын хэмжээнд худалдаалах тухай конвенц"-ийн I, II дугаар хавсралтад бүртгэгдсэн ан амьтан болон Амьтны тухай хуулийн 7 дугаар зүйлийн 7.1, 7.6-д заасан нэн ховор, ховор ан амьтан агнахад олгох зөвшөөрлийг тодорхойлолтын адил үзнэ.

1.5.Судалгаа, шинжилгээний зориулалтаар ан амьтан агнахад олгох зөвшөөрлийг тодорхойлолтын адил үзнэ.

**Хоёр. Тодорхойлолтын төрөл, түүнийг олгох**

2.1.Тухайн сумын улсын байцаагч ан амьтан, тэдгээрийн гаралтай түүхий эдийн тодорхойлолтыг олгохдоо тухайн сумын Засаг даргын Тамгын газраас олгосон ахуйн зориулалтаар ан агнах эрхийн бичиг болон үйлдвэрлэлийн зориулалтаар ан агнах гэрээг үндэслэнэ.

2.2.Тодорхойлолт нь агнасан ангийн түүхий эдээс хамаарч гарал үүслийн бичиг, зүүлт гэсэн хоёр төрөлтэй байна.

2.3.Тодорхойлолт нь аймаг, нийслэлийн нэрийг илэрхийлсэн хэвлэмэл сери, он, дугаартай байна. Сери нь аймаг тус бүрийн нэрийн хоёр үсгийг оролцуулсан байна.

2.4.Гарал үүслийн бичгийг загас болон ангийн мах зэрэг ан амьтны гаралтай түргэн муудах түүхий эдэд олгох бөгөөд хүчинтэй байх дээд хугацаа нь 6 сараас илүүгүй байна.

2.5.Зүүлтийг ангийн арьс, гавлын яс, араг яс, эвэр, соёо, хошуу, чихмэлд олгох бөгөөд  хугацаагүй байна.

2.6.Тодорхойлолтыг засварлах, хувилж олшруулахыг хориглоно.

2.7.Тодорхойлолтыг зөвхөн ахуйн болон үйлдвэрлэлийн зориулалтаар агнасан ан амьтан, тэдгээрийн гаралтай түүхий эдэд олгоно.

2.8. Журмын 1 дүгээр зүйлийн 1.3, 1.4, 1.5, 2 дугаар зүйлийн 2.1-д заасан тодорхойлолтгүй ан амьтны гаралтай түүхий эдийн зүйлийг Амьтны тухай хуулийн 12 дугаар зүйлийн 12.1-д заасны дагуу худалдах, худалдан авахыг хориглоно.

**Гурав. Тодорхойлолтыг хэвлүүлж тараах, хяналт тавих**

3.1.Тодорхойлолтыг нэгдсэн журмаар хэвлүүлэх, орон нутагт хүргүүлэх, бүртгэх зэрэг ажлыг тус яамны Хүрээлэн буй орчин, байгалийн нөөцийн удирдлагын газар хариуцан зохион байгуулна.

3.2.Хүрээлэн буй орчин, байгалийн нөөцийн удирдлагын газар нь тухайн аймаг, нийслэлийн жилд ахуйн болон үйлдвэрлэлийн зориулалтаар агнах агнуурын амьтны дээд хязгаарыг үндэслэн аймаг, нийслэлийн Байгаль орчин, аялал жуулчлалын газарт 1 дүгээр улирлын эхний 10 хоногт багтаан хүргүүлнэ. Аймаг, нийслэлийн Байгаль орчин, аялал жуулчлалын газар тодорхойлолтыг хүлээн авснаас хойш 7 хоногт багтаан сумдад хүргэнэ.

3.3.Сум, дүүрэгт хүргүүлсэн тодорхойлолтын тоо хэмжээ нь Хүрээлэн буй орчин, байгалийн нөөцийн удирдлагын газар, орон нутгийн Байгаль орчин, аялал жуулчлалын газар, иргэд, аж ахуйн нэгж, байгууллагын үйл ажиллагаанд хяналт тавих, гарсан хэрэг зөрчлийг илрүүлэх, арилгуулах, таслан зогсоох  зэрэг  арга хэмжээ авах эрх  зүйн үндэслэл болно.

3.4.Тодорхойлолтын хүчинтэй эсэхэд байгаль орчны хяналтын улсын байцаагч, байгаль хамгаалагч, цагдаагийн байгууллагын ажилтнууд хяналт тавина.

3.5.Аймаг, нийслэлийн Байгаль орчин, аялал жуулчлалын газар нь өөрийн нутагт иргэн, аж ахуйн нэгж, байгууллагад олгосон тодорхойлолтыг хянаж бүртгэсэн мэдээ, тайланг тухайн оны 12 дугаар сарын 15-ны дотор тус яамны Хүрээлэн буй орчин, байгалийн нөөцийн удирдлагын газарт хүргүүлнэ.

З.6.Хүрээлэн буй орчин, байгалийн нөөцийн удирдлагын газар нь тодорхойлолтын тараалтын (борлуулалтын) тайланг дараа оны 1 дүгээр сарын 30-ны өдрийн дотор гаргаж, санхүүгийн тайлан балансад тусгана.

3.7.Амьтны тухай хууль тэдгээртэй нийцүүлэн гарсан хууль тогтоомж, бусад актын хэрэгжилт болон тодорхойлолтын хэрэгжилтийг аймаг, нийслэлээс ирсэн тайлангийн нэгдсэн дүнг, газар дээр нь очиж тодотгон хяналт шинжилгээ, үнэлгээ хийж жил бүрийн 2 дугаар улиралд Сайдын зөвлөлийн хурлаар хэлэлцүүлэн дүгнэлт гаргуулна.

---о0о---

Байгаль орчин, аялал жуулчлалын сайдын 2017 оны 04 сарын 03-ны өдрийн А/75 дугаар  тушаалын 2 дугаар хавсралт

АН АМЬТАН, ТЭДГЭЭРИИН ГАРАЛТАЙ ТҮҮХИЙ ЭДИЙН ГАРАЛ ҮҮСЛИЙН ТОДОРХОЙЛОЛТЫН ЗАГВАР

Ан амьтан, тэдгээрийн гаралтай түүхий эдийн гарал үүслийн тодорхойлолт нь гарал үүслийн бичиг эсхүл зүүлт хэлбэрээр байна.

ГАРАЛ  ҮҮСЛИЙН БИЧИГ

Сери.......................................................                                Дугаар ....

Аймаг....................................................................... Сум.........................

Ан амьтан, тэдгээрийн гаралтай түүхий эд бэлтгэгчийн нэр, хаяг .................... ...................................................................................................................

Ан амьтны тоо, хэмжээ.........................................................................................................

Ан амьтан, тэдгээрийн гаралтай түүхий эд бэлтгэх эрхийн бичиг эсхүл гэрээний дугаар

Түүхий эдийн нэр,

Төрөл: ........................................................................................

Олгосон он ...........................   сар...............................     өдөр ..

Хүчинтэй хугацаа.............................................................................   сар

Олгосон /тэмдэг/

/Гарал үүслийн бичиг олгосон улсын байцаагчийн овог нэр, тэмдэг, гарын үсэг/

Зүүлт

Зүүлтийг ан амьтан, тэдгээрийн гаралтай түүхий эдийн гарал үүслийн тодорхойлолтын адил үзнэ.

Зүүлт нь цоожлогддог, гадны нөлөөнд тэсвэртэй материалаар хийгдэх ба зарим жил өнгөөр ялгаатай хэвлүүлж болно.

---о0о---

Байгаль орчин, аялал жуулчлалын сайдын 2017 оны 4 дүгээр сарын 03 -ны өдрийн А/75  дугаар  тушаалын 3 дугаар хавсралт

БАТЛАВ. .........................................аймгийн

..........................................................  сумын

Засаг дарга...................................................

/Гарын үсэг/

ҮЙЛДВЭРЛЭЛИЙН ЗОРИУЛАЛТААР АН АМЬТАН АГНАХ,

БАРИХ ГЭРЭЭНИЙ ЗАГВАР

...   оны ... р сарын ... ны өдөр                 № ...

Нэг талаас ........................................... аймгийн................................................... сумын

Иргэн   ............................................    овогтой   ............................................

/   ангийн       буу эзэмших эрхийн үнэмлэхийн дугаар............................ /.............................................................

/аж ахуйн нэгжийн нэр/

Нөгөө талаас............................................................... аймгийн ан агнуурын ажил

эрхлэх байгаль     орчны     мэргэжлийн     байгууллагыг     төлөөлж   .......................

 ...............................................    ажилтай ........................................ овогтой

...............................................  нар энэ  гэрээг байгуулав.

1. Иргэн...................................... , эсвэл.................................................... нь

/аж ахуйн нэгжийн нэр/

тус сумын.......................................газраас......................толгой ...............................–ыг                                  /газрын нэр/                         /тоо/                          /ан амьтны нэр/

зохих хууль тогтоомжийн дагуу агнгаж барьж..........................................................

/түүхий эдийн нэр, тоо хэмжээ/

бэлтгэн ................................................................. нийлүүлнэ.

/аж ахуйн нэгжийн нэр/

2.  Гэрэээнд заасан ан амьтныг........................ оны......... р сарын......................... ны өдрөөс ...  оны ...  р сарын ...  ны өдөр хүртэл хугацаанд агнаж барина.

3.  Иргэн............................................ эсвэл................................................... -нь

/аж ахуй нэгжийн нэр/ Агнуурын   нөөц   ашигласны   төлбөр,   ан   амьтан   агнах,   барих   зөвшөөрлийн хураамжийг агналт эхлэхийн өмнө  .......................................................   сумын ..............

                                                                        /сумын нэр/

................................................. тоот дансанд төсөвт төлж, санхүүгийн баримтыг гэрээнд хавсаргана.

4.Энэхүү гэрээ нь 2-р зүйлд заасан хугацаанд хүчин төгөлдөр байна.

5. Гэрээлэгч хоёр тал Монгол улсын хууль тогтоомж болон энэхүү гэрээг зөрчсөн тохиолдолд холбогдох хууль тогтоомжийн дагуу хариуцлага хүлээнэ.

Тайлбар: Энэ гэрээнд гэрээлэгч талуудын дангаараа болон хамтран хүлээх бусад

үүргийг нэмэлт болгон тусгаж болно.

Гэрээ байгуулсан Талуудын Гарын үсэг

---о0о---

Байгаль орчин, аялал жуулчлалын сайдын 2017 оны 4 дүгээр сарын 03-ны өдрийн А/75  дугаар  тушаалын 4 дүгээр хавсралт

АХУЙН ЗОРИУЛАЛТААР АН АМЬТАН АГНАХ, ЗАГАС БАРИХ ЭРХИЙН БИЧГИЙН ЗАГВАР

... оны ... р сарын ... ны өдөр                    №

............................................................................................................................................    /оршин суудаг газрын хаяг/

.........................................................................................................................................-д    /овог, нэр, регистрийн дугаар/

.....................................................................................................................................-ийг

            /сум, дүүрэг, газрын нэр/

... оны ... дугаар сарын ... нээс ... оны ... дугаар сарын ... -ны өдрийг дуустал

/......../ хоногийн хугацаанд агнах, барих эрхийн бичиг олгов.

Хураамжинд ................................төгрөг хураав.

Хугацаа дуусмагц хүчингүй.

                                                                                                .................................................

                                                                                                            /албан тушаал, овог, нэр/

ТЭМДЭГ                    ЭРХИЙН БИЧГИЙН                      Олгосон ..................................

                                                                                                                        /гарын үсэг/

                                                                                                Хүлээн авсан...........................

                                                                                                                        /гарын үсэг/

---о0о---

Байгаль орчин, аялал жуулчлалын сайдын 2017 оны 4 дүгээр сарын 03-ны өдрийн А/75 дугаар  тушаалын 5 дугаар хавсралт

Зэрлэг амьтан, ургамлын аймгийн ховордсон зүйлийг олон улсын хэмжээнд худалдаалах тухай Конвенцийн хавсралтад орсон амьтан, ургамал, тэдгээрийн гаралтай эд зүйлийг экспортлох, импортлох, реэкспортлох зөвшөөрлийн загвар